Document ID: /roh_data/filtered/fineweb-2-filterrobots_roh.jsonl.gz/18493

Schebain la decisiun è definitiva saja dentant anc avert. La finamira restia da chattar ina soluziun per manar vinavant l’hotel en ina furma u l’autra.
Spetgar sin resultats d'evaluaziun
Il mument sajan els vidlonder d’evaluar la situaziun actuala da l'affar ha ditg Rita Klarer. «Co statti cun las finanzas e las pussibilitads per in futur da l'hotel?», quai èn las dumondas per pudair dar respostas sin pussibilitads per il futur. La finamira saja da puspè avrir l'affar l’enviern.
Il hotel e restaurant cun furnaria e pastizaria Klarer exista dapi il 1923 e vegn manà en terza generaziun a Zuoz.
Sche l’affar va propi serrà fiss quai in grond donn per la vischnanca.
Co e sche la vischnanca sa porscher maun per chattar ina soluziun è al mument impussibel dir uschè il president communal, Flurin Wieser. Ins vegn dentant segir a tschertgar il discurs cun la possessura da l'hotel.
RR novitads 12:00